Żagħżugħ ta’ 23 sena, ma nstabx ħati ta’ qtil involontarju u traffikar tal-eroina f’każ li jmur lura għall-2006 meta hu u l-vittma kellhom 16-il sena. Huma kienu ħadu d-droga eroina flimkien qabel party. Il-Qorti qalet li ż-żagħżugħ ma nstabx ħati minħabba li l-prosekuzzjoni ma’ ppreżentatx biżżejjed provi biex tissostanzja l-istqarrija ġuramentata li fiha ż-żghħażugħ kien allegatament ammetta mal-Pulizija. Fis-sentenza il-qorti qalet li ħadd ma sforza lil vittma biex jieħu l-eroina u li kien diġa’ espost għad-droga, minħabba li ħuħ kellu żewġ akkużi relatati mad-droga. ============= Emanuele Cassar ta’ 62 sena minn San Pawl il-Baħar wieġeb mhux ħati li ikkaġuna feriti gravi fuq tfajla wara li ta daqqa ta’ tazza fi stabbiliment f’San Pawl il-Baħar, għax din allegatament għajjritu nanu. Il-Qorti ħarget ordni ta’ protezzjoni fil-konfront tat-tfajla u tat l-liberta proviżorja lil Emmanuele Cassar, b’garanzija personali ta’ ħamest elef ewro. ============== Mario Mifsud ta’ 49 sena magħruf bħala DJ Bannana tressaq il-Qorti akkużżat li kkawża feriti ta’ natura ħafifa fuq gwardjan lokali wara li allegatament laqata bil-karozza. Quddiem il-maġistrat Edwina Grima, Mifsud ammetta l-akkużi fil-konfront tiegħu u ingħata liberta’ bil-kundizzjoni li ma jagħmilx reat ieħor fi żmien sentejn. Il-Maġistrat Grima issospendiet il-liċenzja tiegħu għall-3 xhur. Malli ssospendiet il-liċenzja Mario Mifsud qal li għandhu tifel bi bżonnijiet speċjali u hu biss jista jwasslu. Madanakollu peress li s-sentenza kienet diga’ ingħatat din ma inbidlitx. ============= Raġel ta’ 52 sena, residenti x-Xewkija, Għawdex, tressaq il-Qorti akkużat li kkorrompa u żamm kontra l-volontà tiegħu minuri ta’ 15-il sena. Ir-raġel kien akkużat ukoll li kkometta attentat vjolenti fuq il-pudur u pparteċipa f’attivitajiet sesswali mal-istess minuri. L-imputat wieġeb mhux ħati u baqa’ jinżamm arrestat fil-Faċilità Korrettiva ta’ Kordin.